BKI แจ้งยกเลิกลงทุนใน Bangkok Life Assurance ประเทศกัมพูชา-ยันไม่กระทบธุรกิจ
BKI แจ้งยกเลิกลงทุนใน Bangkok Life Assurance ประเทศกัมพูชา-ยันไม่กระทบธุรกิจ
22 ส.ค. 2561

บริษัท กรุงเทพประกันภัย จำกัด (มหาชน) หรือ BKI เปิดเผยว่า ตามที่บริษัทซึ่งเข้าลงทุนใน Bangkok Life Assurance (Cambodia) Public Limited Company (“BLAC”) อันเป็นนิติบุคคลที่ประกอบธุรกิจ ประกันชีวิตในประเทศกัมพูชา ในสัดส่วนร้อยละ 15 ของทุนจดทะเบียน หรือคิดเป็นเงินลงทุน 1.05 ล้านดอลลาร์สหรัฐอเมริกา
บัดนี้ บริษัทฯ ขอแจ้งยกเลิกการเข้าร่วมลงทุนใน BLAC ตามมติที่ประชุมผู้ถือ หุ้นของ BLAC โดยจะคืนใบอนุญาตการประกอบธุรกิจต่อ Ministry of Economy and Finance (MEF) และมีขั้นตอนการดำเนินการต่าง ๆ ตามที่กฎหมายของประเทศกัมพูชากำหนดต่อไป การยกเลิกการ ลงทุนดังกล่าวไม่ได้ส่งผลกระทบต่อฐานะการเงิน และผลการดำเนินงานของบริษัทฯแต่อย่างใด
สำหรับการรายงานสารสนเทศในครั้งนี้ไม่ใช่รายการที่เกี่ยวโยงกัน และขนาดรายการไม่เข้าข่าย ที่จะต้องรายงานสารสนเทศตามหลักเกณฑ์การได้มาและจำหน่ายไปซึ่งสินทรัพย์ของบริษัทจดทะเบียน แต่เป็นการรายงานการเข้าร่วมทุนหรือยกเลิกการเข้าร่วมทุนกับบริษัทอื่น โดยสัดส่วนของการเข้าร่วมทุน ตั้งแต่ร้อยละ 10 ของทุนชำระแล้วของบริษัทที่เข้าร่วมทุน